﻿Masterat MSSMF an 2 Modul 11: Managementul proiectelor 2017-2018 «ACTORII» IMPLICATI IN DERULAREA UNUI PROIECT © CĂRĂUŞU Elena Mihaela Link platformă: 1. Introducere 1.1 Structura organizatorică a proiectului: •într-un proiect, totalitatea persoanelor (individuale, cât şi a unor organizaţii), implicate direct, care au rol decizional, operaţional sau consultativ formează structura organizatorică a proiectului; •cunoaşterea persoanelor implicate este importantă, deoarece acestea pot influenţa, în mod pozitiv sau negativ, derularea proiectului. 1.2 Factorii care influenteaza structura organizatorica: Numărul şi componenţa personalului implicat într-un proiect va depinde de următorii factori: •mărimea proiectului; •termenul de proiect (dacă proiectul trebuie finalizat într-un timp scurt, numărul persoanelor implicate va fi mare); •importanţa proiectului (la proiecte mari, creşte numărul participanţilor, iar recrutarea se va face de la nivele ierarhice mai înalte); •necesităţile proiectului (presupun existenţa unui personal de specialitate). 2. Actorii implicati in derularea unui proiect: Principalele categorii de «actori» care iau parte la derularea unui proiect sunt: A. Beneficiarii proiectului sau grupul ţintă (target –group) Din grupul ţintă fac parte cei care vor beneficia, în mod direct sau indirect, de rezultatele pe care proiectul şi le-a propus. Beneficiarii direcţi reprezintă grupul ţintă respectiv, iar beneficiarii indirecţi se referă la comunitatea sau comunităţile cărora le aparţin. 2. Actorii implicati in derularea unui proiect: B. Sponsorii/finanţatorii Sponsorii reprezintă susţinătorii financiari ai unui proiect/programului din care face parte proiectul respectiv. Pot fi instituţii (Uniunea Europeană, Banca Mondială, Guvernul, diverse ONG-uri) sau persoane fizice. Sponsorul poate fi chiar beneficiarul proiectului, sau în cazul finanţărilor nerambursabile primite de la organismele internaţionale şi instituţiile de stat, acesta va stabili în mod clar cu realizatorul proiectului obiectivele care trebuie atinse. 2. Actorii implicati in derularea unui proiect: C. Promotorii Promotorul proiectului este fie o persoană care aparţine unui nivel ierarhic superior, fie o instituţie care va asigura proiectului o imagine pozitivă (ex. promovarea realizată în depistarea cancerului de sân). Participarea acestuia este necesară mai ales în proiecte complexe, care au un impact social deosebit sau cu un puternic efect de raţionalizare (ex. promovarea unei alimentaţii sănătoase). 2. Actorii implicati in derularea unui proiect: D. Deţinătorii de interese (stakeholders) Această categorie include entităţile care au de pierdut/ de câştigat în urma realizării/nerealizării proiectului. Aceştia pot fi: •interni: - angajaţii instituţiei care realizează proiectul; - angajaţii firmelor aflate în parteneriat cu instituţia respectivă; - acţionarii. •externi: - organisme de interes public, autorităţi etc. - organisme guvernamentale / neguvernamentale. 2. Actorii implicati in derularea unui proiect: E. Project designer este cel care concepe proiectul, putând fi o persoană fizică sau juridică, un grup de persoane din interiorul sau exteriorul organizaţiei. •Se poate apela la organizaţii specializate în conceperea proiectelor, cum ar fi centrele de consultanţă. •Uneori, numărul organizaţiilor implicate în conceperea unui proiect este mare, dintre acestea doar una având rolul de coordonator al proiectului. Participarea acestora presupune şi încheierea de contracte între organizaţii, cu stabilirea clară a rolului şi obligaţiilor pe care fiecare organizaţie le va avea. 2. Actorii implicati in derularea unui proiect: F. Echipa de proiect •Membrii echipei de proiect vor fi selecţionaţi în funcţie de sarcinile cerute de proiect, iar numărul acestora va depinde de mărimea şi complexitatea proiectului. •Pe lângă competenţele de specialitate, este important ca aceştia să aibă aptitudini pentru munca în echipă, pentru o bună comunicare, să fie creativi. •Fiecare membru trebuie să cunoască care sunt atribuţiile şi să-şi asume responsabilitatea. 2. Actorii implicati in derularea unui proiect: G. Comitetul de coordonare a proiectului •Va decide asupra structurii organizatorice, a personalului, supervizează îndeplinirea obiectivelor şi planul propus. •Este reprezentat de toţi “actorii” implicaţi în proiect: -stakeholderi, -conducerea organizaţiei care realizează proiectul, -beneficiari (toţi cu putere decizională). 2. Actorii implicati in derularea unui proiect: H. Managerul de proiect (Project Manager) •Este persoana care răspunde de realizarea (implementarea) proiectului, de îndeplinirea obiectivelor, a calităţii cerute şi respectarea termenelor din proiect. •De personalitatea acestuia, de calificările si capacitatea sa de a coordona în mod eficient membrii echipei, va depinde în mare parte succesul unui proiect. •Uneori, el este acelaşi cu cel care concepe proiectul. •Acesta trebuie să planifice proiectul, să-l organizeze, să-l coordoneze şi să-l controleze. Lui îi revine şi funcţia de moderator, de motivator al echipei de proiect şi trebuie să asigure, în plus, o comunicare eficientă între toţi membrii echipei. A! Stilul de conducere pe care şi-l va alege va depinde de caracteristicile sale şi de procesele sociale care au loc în cadrul echipei de proiect. 2.1 Rolurile managerului de proiect: O definiţie care să delimiteze clar rolurile managerului de proiect încă nu a fost elaborată, dar specialiştii şi practicienii au convenit asupra unor atribuţii, ce pot fi identificate pentru toţi conducătorii analizaţi: - responsabilitatea pentru proiect constituie principalul atribut la unui manager de proiect (Concise Oxford English Dictionary explică responsabilitatea ca fiind „autoritate; abilitatea de a acţiona independent şi de a lua decizii”); -asumarea rezultatelor proiectului şi estimarea rezultatelor unei acţiuni concertate. 2.1 Rolurile managerului de proiect: Tot aceeaşi persoană răspunde în faţa sponsorului de proiect pentru furnizarea rezultatelor globale şi parţiale previzionate. Rezultatele trebuie să fie precis cuantificate şi să fie măsurabile, iar managerul trebuie să fie abilitat pe deplin pentru a răspunde de livrarea acestora; -autoritatea de a executa proiectul, cu finalitatea rezultatelor aşteptate – atributul – cheie al managementului de proiect este autoritatea de a realiza proiectul, care poate fi definită ca fiind „puterea de a induce sau de a influenţa comportamente sau acţiuni”. În esenţă, managementul proiectului reclamă capacitatea de a determina acele comportamente care sunt necesare pentru atingerea obiectivelor prevăzute iniţial. 2.2 Atributiile managerului de proiect includ: •stabilirea obiectivelor; •împărţirea lucrărilor pe subproiecte şi activităţi bine definite; •urmărirea secvenţială a acestora prin intermediul unor scheme/ diagrame; •stabilirea unui grafic de timp; •stabilirea unui buget; •coordonarea echipei, raportarea şi •comunicarea permanentă. 2.3 Rolurile interpersonale ale managerului de proiect: PM trebuie să fie capabil: • să rezolve disputele din echipă; • să trateze eficient cu oameni cu diferite niveluri de pregătire şi să creeze unitatea echipei; • să motiveze membrii echipei pentru atingerea obiectivelor intermediare propuse pe parcursul desfăşurării proiectului; • şi totodată să construiască relaţii pozitive interpersonale cu deţinătorii de interese. 2.4 Rolurile informaţionale ale managerului de proiect: PM trebuie: •să programeze şi să conducă şedinţele echipei; •să elaboreze şi să actualizeze graficele de lucru pentru membrii echipei; •să comunice conducerii superioare sau deţinătorilor de interese viziunea asupra proiectului; •să răspundă, prin acţiuni/indicaţii/actualizări ale planului, la informaţiile primite privind calitatea şi rezultatele proiectului. 2.5 Rolul decizional al managerului de proiect: •Pe parcursul desfăşurării lor, proiectele presupun luarea/implementarea a nenumărate decizii. •PM trebuie să ia următoarele măsuri, şi aceasta ţinând cont de cei care pot fi afectaţi de deciziile luate: -să facă o distincţie între caracteristici şi beneficii; -să aloce în mod adecvat resurse dacă proiectul este în întârziere; -să menţină un echilibru între costuri, timp şi rezultate; -să prevină “alunecări” ale scopului (când proiectele devin din ce în ce mai mari şi mai complexe) şi depăşiri ale bugetului (când banii devin insuficienţi). 2.6 Calitatile unui bun manager de proiect sunt următoarele: •are cunoştinţe tehnice; •are entuziasm pentru proiect; •este un om de acţiune; •este un bun constructor şi conducător de echipă; •este capabil să înveţe de la alţii; •este un bun negociator; •are aptitudini de comunicare; •este competent în planificare şi organizarea bugetului; •este orientat către beneficiarul proiectului. Referinte: Mincă Dana, Marcu Gr.M. Sănătate Publică şi Management Sanitar– note de curs pentru învăţământul postuniversitar, Ed. Universitară Carol Davila, 2005. site-ul: http://www. univermed- cdgm.ro / /Medicină/Discipline/Sănătate Publica si Management Enachescu D., Marcu M. Sănătate Publica si Management Sanitar, Ed. ALL, 1998. site-ul: http://www. univermed-cdgm.ro / /Medicină/Discipline/SănătatePublica si Management Marcu A., Marcu Gr.M. Ghid pentru managementul programelor de sanatate, Institutul de Sanatate Publica, Bucuresti, 2000, ISBN: 973-99893-104. Cărăuşu Elena Mihaela. Managementul Sănătăţii, Ed. Tehnică, Ştiinţifică şi Didactică „CERMI”, Iaşi, 2003. Cărăuşu Elena Mihaela, Manuc Daniela. Managementul Sănătăţii- Ghid de lucrări practice; Ed. Universitară Carol Davila, Bucureşti, 2014. ISBN:978-973-708-763-8. 